VS000713
Datum: 1994-04-27T02:00:00.000+02:00
datum_sodbe_i_stopnje: 1996-06-13T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2200000 SIT
opombe: II Ips 325/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Škodni dogodek

Prometna nesreča.

Poškodba

Zvin vratne hrbtenice in rane na čelu in levem uhlju.

V bolniškem staležu je bil skupno 3 mesece, 2 meseca pa je delal skrajšan delovni čas.

## Telesne bolečine

800000 SIT Neprestane hude telesne bolečne 7 dni, občasne hude telesne bolečne 3 dni, neprestane lahke telesne bolečne 14 dni, v bodoče pa bo trpel občasne lahke telesne bolečne ob vremenskih spremembah in bo občasno tudi moral opravljati fizioterapijo.

#### Ambulantno zdravljenje

15 kontrolnih pregledov. Previjanja rane, 12x rentgensko slikan (RTG).

#### Rehabilitacija

2 meseca je opravljal fizioterapijo doma in v zavodu.

#### Nevšečnosti med zdravljenjem

1 mesec je nosil Schantzovo ovratnico, 14 dni je hodil na previjanje rane na čelu.

## Zmanjšanje življenjske aktivnosti

1200000 SIT Duševne bolečine zaradi ZŽA so izkazane kot posledične funkcionalne motnje zvina vratne hrbtenice, ki je zmanjšano gibljiva za povprečno 10% in kot funkcionalna nestabilnost vratne hrbtenice. Zato je tožnik oviran pri delih, kjer je treba vratno hrbtenico veliko premikati ali jo držati v prisiljeni drži, kjer jo je treba iztegovati zaradi pogleda navzgor ali zaradi dela z rokami nad višino ramen ali nagibati vstran. V času preutrujenosti vratnih mišic bo gibljivost vratne hrbtenice bolj omejena in bo zmanjšana tožnikova zmožnost za fizična dela. Tožnik ima težave pri vožnji z avtomobilom in je oviran pri svojem delu, ker kot samostojni podjetnik, ki se ukvarja z gumarstvom, dviguje kalupe in težka orodja. Tožnik je omejen na športnem področju, zaradi česar se je odpovedal zlasti tenisu in bo moral vlagati več naporov v športne aktivnosti.

## Skaženost

200000 SIT Tožniku je rana na čelu zapustila brazgotino velikosti 4 cm x 0,8 cm, ki je dokaj vidna in se nahaja pod nivojem kože ter dve manjši brazgotinici na levem uhlju. Ker se večja brazgotina nahaja na najbolj izpostavljenem delu telesa in je ni mogoče prikriti, je tožnik izpostavljen reakcijam okolja, zaradi česar trpi duševne bolečine.

---

ZOR člen 200, 203